от основния регламент Комисията разгледа дали изтичането на срока на действащите мерки може да доведе до продължаване или повторно възникване на дъмпинга.
 (33)
 Износът от Hangzhou Bioking беше изключен от анализа на вероятността от продължаване или повторно възникване на дъмпинга по смисъла на Регламент за изпълнение (ЕС) No 332/2012, посочен в съображение 2. Посоченият по-долу анализ се основава единствено на износа на продукта, предмет на прегледа, от износители/производители, подлежащи на мерките.
 (34)
 Както е посочено в съображение 27 по-горе, никой от китайските производители/износители не оказа съдействие в разследването. Поради това Комисията информира китайските органи, че поради липсата на съдействие от страна на който и да е от китайските производители/износители Комисията може да приложи член 18 от основния регламент по отношение на констатациите, свързани с КНР. Във връзка с това Комисията не получи коментари или искания от китайските органи за намеса на служителя по изслушванията.
 (35)
 Въз основа на това в съответствие с член 18, параграф 1 от основния регламент констатациите във връзка със съществуването на дъмпинг и с вероятността от продължаване или повторно възникване на дъмпинга се основават на наличните факти, и по-специално на:
 i)
 съдържащата се в искането информация;
 ii)
 данните, докладвани на Комисията от държавите членки съгласно член 14, параграф 6 от основния регламент („базата данни по член 14, параграф 6“);
 iii)
 статистическите данни от китайската база със статистически данни относно износа („китайска база данни“);
 iv)
 базата данни на Атласа на световната търговия („GTA“);
 v)
 публично достъпна информация, като например корпоративни уебсайтове и извадки от публикации от фирми за проучване на пазара, които могат да бъдат намерени по интернет;
 vi)
 информация, събирана по време на предходни разследвания (14).
 2. Дъмпинг
 (36)
 В известието за започване Комисията уведоми заинтересованите страни, че възнамерява да използва Аржентина като трета държава с пазарна икономика („държава аналог“) по смисъла на член 2, параграф 7, буква а) от основния регламент, и прикани заинтересованите страни да представят коментари по отношение на този избор. Не бяха получени коментари по този въпрос.
 (37)
 Комисията се свърза с аржентинските органи и с двамата известни производители на продукта, предмет на прегледа, в Аржентина, и ги прикани да окажат съдействие. Беше установено, че по време на РПРП единият производител от Аржентина е преустановил производството на продукта, предмет на прегледа, а другият е отказал да окаже съдействие.
 (38)
 Успоредно с това Комисията потърси съдействието на осем известни производители и две сдружения на производители в други потенциални държави аналог (Австралия, Бразилия, Чили и Индия) и се свърза със съответните органи в тези държави, като ги прикани да предоставят информация за контакт със сдружението на производителите, и с производителите, за които е известно, че произвеждат и продават продукта, предмет на прегледа, на своя пазар.
 (39)
 Един австралийски производител първоначално се съгласи да окаже съдействие, но в крайна сметка представи непълен отговор, в който не се съдържаха никакви количествени данни, и не можеше да бъде взет предвид.
 (40)
 Нито един производител в друга потенциална държава аналог не заяви своя интерес.
 (41)
 При липсата на съдействие от страна на който и да е производител от